|  |  |
| --- | --- |
| វានិយាយពីអ្វី | វាមានន័យយ៉ាងម៉េច |
| តើអ្នកបាន ឬអ្នកនឹងទទួលបានប្រាក់សំណងកម្មករ ឬការធានារ៉ាប់រងលើភាពគ្មានការងារធ្វើសម្រាប់រយៈពេលដែលអ្នកកំពុងស្នើសុំច្បាប់ឈប់សម្រាកដែរឬទេ? | អ្នកមិនអាចទទួលបានអត្ថប្រយោជន៍នៃច្បាប់ឈប់សម្រាកដោយមានប្រាក់បៀវត្សរ៍ក្នុងអំឡុងសប្តាហ៍តែមួយដែលអ្នកបានទទួល (ឬរំពឹងថានឹងទទួលបាន) ឬការធានារ៉ាប់រងលើភាពអត់ការងារធ្វើ ឬអត្ថប្រយោជន៍ដែលបានបង់ពីប្រាក់សំណងកម្មកររបស់ Labor & Industries (ក្រសួងការងារ និងឧស្សាហកម្ម)។ |
| ចំនួនម៉ោងដែលបានធ្វើការក្នុងអំឡុងពេលនេះ។ | ប្រសិនបើអ្នកបានធ្វើការក្នុងចំនួនម៉ោងទាំងអស់ក្នុងអំឡុងពេលសប្តាហ៍នេះ សូមវាយបញ្ចូលចំនួនម៉ោងនៅទីនេះ។ ប្រសិនបើអ្នកមិនបានធ្វើការក្នុងចំនួនម៉ោងណាមួយ ឬបើអ្នកគ្មានការងារធ្វើ សូមវាយបញ្ចូលលេខ “0”។ |
| ចំនួនម៉ោងដែលអ្នក (ឬនឹង) ត្រូវបានបង់ប្រាក់សម្រាប់ការឈប់សម្រាកពីនិយោជករបស់អ្នក ដែលមិនត្រូវបានចាត់ទុកថាជាការទូទាត់អត្ថប្រយោជន៍បន្ថែមក្នុងអំឡុងពេលនេះ? | ប្រសិនបើអ្នកបានប្រើច្បាប់ឈប់សម្រាកដោយមានប្រាក់បៀវត្សរ៍នៅសប្តាហ៍នេះ ដូចជាការឈប់សម្រាកវិស្សមកាល ឬការឈប់សម្រាកឈឺ ហើយនិយោជករបស់អ្នកមិនបានប្រាប់អ្នកឲ្យបានជាក់ច្បាស់ថាវាជាអត្ថប្រយោជន៍បន្ថែម (ច្បាប់ឈប់សម្រាកដោយមានប្រាក់បៀវត្សរ៍ដែលបង់ដោយនិយោជករបស់អ្នកក្រៅពីអត្ថប្រយោជន៍នៃការឈប់សម្រាកដោយមានប្រាក់បៀវត្សរ៍ដែលអ្នកកំពុងទទួល) សូមវាយបញ្ចូលម៉ោងនៅទីនេះ។ បើអ្នកមិនបានប្រើច្បាប់ឈប់សម្រាកដោយមានប្រាក់បៀវត្សរ៍នៅសប្តាហ៍នេះ សូមវាយបញ្ចូលលេខ“០”។  ប្រសិនបើអ្នកមិនប្រាកដថាតើនិយោជករបស់អ្នកចាត់ទុកថា ច្បាប់ឈប់សម្រាកដោយមានប្រាក់បៀវត្សរ៍ជាអត្ថប្រយោជន៍បន្ថែមដែរឬអត់នោះ អ្នកនឹងត្រូវសួរនិយោជករបស់អ្នក។ |
| តើអ្នកបានខានធ្វើការយ៉ាងហោចណាស់ 8 ម៉ោងជាប់ៗគ្នាក្នុងអំឡុងសប្តាហ៍នេះដែរឬទេ? | ក្នុងអំឡុងសប្តាហ៍នេះ តើអ្នកបានខានធ្វើការ 8 ម៉ោងជាប់ៗគ្នាដែរឬទេ? បើអ្នកធ្វើការបាន 40 ម៉ោងក្នុងមួយសប្តាហ៍ 8 ម៉ោងជាប់គ្នាទំនងជាមួយថ្ងៃពេញ ឬពីរម៉ោងចុងក្រោយនៃមួយថ្ងៃ និងប្រាំមួយថ្ងៃដំបូងនៃសប្តាហ៍បន្ទាប់។ បើអ្នកធ្វើការតិចជាងចំនួនធ្វើការពេញម៉ោង វាអាចជាវេនប្រាំម៉ោង និងបីម៉ោងនៃវេនបន្ទាប់ ប្រសិនបើអ្នកមិនធ្វើការម៉ោងណាមួយនៅចន្លោះវេនការងារដែលខកខាន។ |
| តើអ្នកធ្លាប់មានការផ្លាស់ប្តូរដែលអាចប៉ះពាល់ដល់រយៈពេលនៃការឈប់សម្រាករបស់អ្នកដែរឬទេ? | ក្នុងអំឡុងពេលមួយសប្តាហ៍នេះ តើមានអ្វីកើតឡើងដែលផ្លាស់ប្តូររយៈពេលយូរប៉ុនណាដែលអ្នករំពឹងថានឹងទទួលបានប្រាក់ឈ្នួលឈប់សម្រាកដោយមានប្រាក់បៀវត្សរ៍ដែរឬទេ? សំណួរនេះមិនប៉ះពាល់ដល់បណ្តឹងទាមទារសំណងប្រចាំសប្តាហ៍របស់អ្នកសម្រាប់សប្តាហ៍នេះទេ ប៉ុន្តែសូមឲ្យយើងដឹងថាយើងគួរតែទាក់ទងអ្នកដើម្បីតាមដានក្នុងករណីដែលអ្នកត្រូវការផ្លាស់ប្តូរកាលបរិច្ឆេទបញ្ចប់ការឈប់សម្រាករបស់អ្នក ឬក៏មានអ្វីផ្សេងទៀតអំពីបណ្តឹងរបស់អ្នកដែរឬអត់។ |

## សំណួរចោទសួរជាញឹកញាប់

#### តើអ្វីទៅជាបណ្តឹងទាមទារសំណងប្រចាំសប្តាហ៍?

បណ្តឹងទាមទារសំណងប្រចាំសប្តាហ៍ គឺជារបៀបដែលអ្នកទទួលបានប្រាក់បៀវត្សរ៍ នៅពេលការឈប់សម្រាករបស់អ្នកចាប់ផ្តើម។ ក្នុងអំឡុងពេលឈប់សម្រាករបស់អ្នក អ្នកនឹងដាក់បណ្តឹងទាមទារសំណងប្រចាំសប្តាហ៍រៀងរាល់សប្តាហ៍ ដើម្បីទទួលបានប្រាក់បៀវត្សរ៍របស់អ្នក។ បណ្តឹងទាមទារសំណងនេះនឹងរាប់បញ្ចូលម៉ោងដែលអ្នកខានធ្វើការ ហើយចង់ទទួលបានប្រាក់បៀវត្សរ៍ដោយប្រើច្បាប់ឈប់សម្រាកដោយមានប្រាក់បៀវត្សរ៍។ ប្រសិនបើអ្នកបានដាក់ពាក្យសុំជាទម្រង់ក្រដាស អ្នកនឹងផ្ញើបណ្តឹងទាមទារសំណងប្រចាំសប្តាហ៍ដោយទូរសព្ទទៅក្រុមទំនាក់ទនងអតិថិជន។ បើអ្នកបានដាក់ពាក្យលើបណ្ដាញ សូមដាក់ពាក្យទាមទារសំណងប្រចាំសប្តាហ៍របស់អ្នកដោយចូលទៅក្នុងគណនីឈប់សម្រាកដោយមានប្រាក់បៀវត្សរ៍របស់អ្នក។

#### តើខ្ញុំត្រូវដាក់បណ្តឹងទាមទារសំណងប្រចាំសប្តាហ៍នៅពេលណា?

អ្នកគួរតែដាក់បណ្តឹងទាមទារសំណងប្រចាំសប្តាហ៍សម្រាប់រាល់សប្តាហ៍ដែលអ្នកបានឈប់សម្រាកជាលក្ខណៈគ្រួសារ ឬសម្រាកព្យាបាលផ្នែកវេជ្ជសាស្ត្រ។ ក្នុងការឈប់សម្រាកដោយមានប្រាក់បៀវត្សរ៍មួយសប្តាហ៍ចាប់ផ្តើមនៅថ្ងៃអាទិត្យនិងបញ្ចប់នៅថ្ងៃសៅរ៍បន្ទាប់ ហើយអ្នកមិនអាចដាក់បណ្តឹងទាមទារសំណងប្រចាំសប្តាហ៍បានទេទាល់តែសប្តាហ៍នេះបញ្ចប់សិន។ នោះមានន័យថាអ្នកអាចដាក់បណ្តឹងទាមទារសំណងប្រចាំសប្តាហ៍នៅថ្ងៃអាទិត្យសម្រាប់សប្តាហ៍មុនបាន។

អ្នកគួរតែចាប់ផ្តើមដាក់បណ្តឹងទាមទារសំណងប្រចាំសប្តាហ៍ ភ្លាមៗនៅពេលពាក្យសុំរបស់អ្នកត្រូវបានអនុម័ត។

#### តើអ្វីជាសប្តាហ៍រង់ចាំ?

ប្រសិនបើអ្នកកំពុងឈប់សម្រាកព្យាបាលផ្នែកវេជ្ជសាស្ត្រដើម្បីថែទាំខ្លួនអ្នក ឬច្បាប់ឈប់សម្រាកជាលក្ខណៈគ្រួសារដើម្បីថែទាំសមាជិកគ្រួសារ សប្តាហ៍ដំបូងនៃការឈប់សម្រាកដែលបានអនុម័តគឺជាសប្តាហ៍រង់ចាំរបស់អ្នក។ អ្នកនឹងមិនទទួលបានប្រាក់បៀវត្សរ៍ទេ ប៉ុន្តែអ្នកនៅតែត្រូវដាក់បណ្តឹងទាមទារសំណងប្រចាំសប្តាហ៍។

ប្រសិនបើអ្នកកំពុងឈប់សម្រាកដើម្បីផ្សារភ្ជាប់ទំនាក់ទំនងជាមួយកូនថ្មី ឬសម្រាប់ព្រឹត្តិការណ៍យោធា អ្នកមិនមានសប្តាហ៍រង់ចាំទេ។

#### ប្រសិនបើខ្ញុំធ្វើការ ឬប្រើប្រភេទប្រភេទផ្សេងទៀតនៃច្បាប់ឈប់សម្រាកក្នុងអំឡុងពេលឈប់សម្រាកដោយមានប្រាក់បៀវត្សរ៍របស់ខ្ញុំ តើវានឹងប៉ះពាល់ដល់ប្រាក់បៀវត្សរ៍របស់ខ្ញុំដែរឬទេ?

ប្រសិនបើអ្នកបានធ្វើការ ឬទទួលបានអត្ថប្រយោជន៍ផ្សេងទៀត ដូចជាការឈប់សម្រាកដោយមានប្រាក់បៀវត្សរ៍ដែលផ្តល់ដោយនិយោជក អ្នកត្រូវតែបញ្ចូលវាទៅក្នុងកម្រងសំណួរទាមទារសំណងប្រចាំសប្តាហ៍របស់អ្នក។ នេះរួមបញ្ចូលទាំងពេលវេលាដែលបានធ្វើការនៅកន្លែងការងារទីពីរ ទោះបីជាអ្នកមិនឈប់សម្រាកពីការងារនោះក៏ដោយ។ វាក៏រាប់បញ្ចូលទាំងចំនួនម៉ោងដែលបានធ្វើការនៅក្នុងមុខរបរផ្ទាល់ខ្លួនផងដែរ ទោះបីជាអ្នកមិនបានរកប្រាក់ក៏ដោយ។ បើអ្នកប្រើប្រភេទនៃច្បាប់ឈប់សម្រាក ដូចជាច្បាប់ឈប់សម្រាកវិស្សមកាល វាអាចនឹងប៉ះពាល់ដល់ចំនួនទឹកប្រាក់បៀវត្សរ៍របស់អ្នក លើកលែងតែនិយោជករបស់អ្នកផ្តល់ច្បាប់ឈប់សម្រាកបន្ថែមដោយមានប្រាក់បៀវត្សរ៍ (ខុសពីច្បាប់ឈប់សម្រាកធម្មតាដោយមានប្រាក់បៀវត្សរ៍) ។ សួរនិយោជករបស់អ្នក ថាតើមានជម្រើសនេះសម្រាប់អ្នកឬទេ។